Ričārds Raports

Ričārds Raports (; dzimis  Sombathējā) ir Ungārijas un Rumānijas starptautiskais lielmeistars šahā (2010).

 Biogrāfija 
Šahu sācis spēlēt četru gadu vecumā. 2006. gadā izcīnījis bronzas medaļu Ungārijas junioru šaha čempionātā U10 vecuma grupā un uzvarējis Eiropas Savienības junioru šaha čempionātā U10 vecuma grupā. 2007. gadā kļuvis par Ungārijas junioru ātrā šaha čempionāta uzvarētāju. 2008. gadā uzvarējis Ungārijas junioru šaha čempionātā U12 vecuma grupā un uzvarējis Budapeštas starptautiskajā šaha turnīrā First Saturday. Par panākumiem turnīros FIDE 2009. gadā Raportam piešķīrusi starptautiskā meistara (IM), bet 2010. gadā - starptautiskā lielmeistara (GM) nosaukumu. 13 gadu, 11 mēnešu un 15 dienu vecumā kļuvis par visu laiku jaunāko Ungārijas lielmeistaru. 2012. gadā Atēnās uzvarējis Pasaules junioru šaha čempionātā U20 vecuma grupā. 2013. gadā kopā ar Arkādiju Naidiču dalījis pirmo vietu Veikanzē (Nīderlande) šaha festivāla Tata Steel B turnīrā, uzvarējis Vācijas starptautiskajā šaha turnīrā Neckar-Open, bijis pirmais starptautiskajā šaha turnīrā Malmē un Eiropas individuālajā čempionātā ātrajā šahā Varšavā. 2014. gadā Rīgā piedalījies starptautiskajā šaha turnīrā RTU Open, kurā dalījis pirmo vietu, taču pēc papildu koeficienta palicis otrais. 2017. gadā Tbilisi iekļuvis Pasaules kausa šahā ceturtdaļfinālā, kurā piekāpies Dinam Ližeņam.2017 World Cup 2022. gada janvārī dalījis 2.-3. vietu tradicionālajā Tata Steel Masters lielmeistaru turnīrā.ChessPro. Tata Steel Masters. Вейк-ан-Зее, Нидерланды 2022. Все о турнире 2022. gada jūlijā Madridē palicis pēdējā, 8. vietā Pasaules šaha čempionāta pretendentu turnīrā. 2023. gada maijā Bukarestē dalījis 2.-5. vietu starptautiskajā lielmeistaru šaha turnīrā GCT Superbet Chess Classic.2023 GCT Superbet Chess Classic 2023. gada novembrī Daglasā ierindojies 42. vietā "FIDE Grand Swiss" turnīrā.2023 FIDE Grand Swiss 2025. gada septembrī Samarkandā ierindojies 12. vietā "FIDE Grand Swiss" turnīrā.FIDE Grand Swiss Tournament 2025 Open

Pārstāvējis Ungārijas komandu lielākajos komandu šaha turnīros:
 Pasaules šaha olimpiādēs piedalījies 2 reizes (2014-2016). Komandu vērtējumā izcīnījis sudraba (2014) medaļu;OlimpBase :: Men's Chess Olympiads :: Richárd Rapport
 Eiropas komandu šaha čempionātā piedalījies 2015. gadā. Komandu vērtējumā izcīnījis bronzas (2015) medaļu. Individuālajā vērtējumā izcīnījis zelta (2015) medaļu;OlimpBase :: European Men's Team Chess Championship :: Richárd Rapport
 Pasaules komandu šaha čempionātā piedalījies 2015. gadā.OlimpBase :: World Men's Team Chess Championship :: Richárd Rapport

 Personīgā dzīve 
2016. gadā apprecējies ar Serbijas šaha lielmeistari Jovanu Vojinoviču.

2022. gada maijā Rapports paziņoja par nodomu mainīt savu šaha federāciju un turpmāk pārstāvēt Rumāniju, īstenojot sponsorēšanas līgumu ar serbu īpašumā esošo uzņēmumu Superbet Romania. Federācijas maiņa tika oficiāli paziņota 2022. gada septembrī.BREAKING: Richard Rapport changes federation to Romania 2024. gada maijā atkal atgriezās Ungārijas šaha federācijas paspārnē.

 Atsauces 

 Ārējās saites 

Kategorija:1996. gadā dzimušie
Kategorija:Vašas meģē dzimušie
Kategorija:Ungārijas šahisti
Kategorija:Rumānijas šahisti